
„Hrvatska Bogoslovna Akademija”. 

Već je od osnutka teološkog fakulteta u Zagrebu bilo u par 
navrata pokušaja, da se rasijani bogoslovski radnici po našim zem¬ 
ljama što uže međusobno povezu. Odraz je toga nastojanja i osnu¬ 
tak »Bogoslovske Smotre«, u god. 1910. Ova ideja, koja se prošlih 
decenija u raznim formama javljala u našim bogoslovskim krugo¬ 
vima, postala je življa i dobila konkretnije forme u poratno ovo 
vrijeme, kad se još jače nego prije stala osjećati potreba čvrste 
obrane i na peru i na riječi visokih kršćanskih istina i života. — 
Nastojanjem bogoslovskog fakulteta, a osobito živom inicijativom 
dra Svetozara Ritiga ostvarena je ova davna želja sviju hrvat¬ 
skih bogoslova dne 19. XI. 1922. Na poziv naime privremenog 
pripravnog odbora, kome je na čelu bio dr. Frane Bulić, okupilo 
se taj dan u dekanatskim prostorijama bogoslovskog fakulteta u 
Zagrebu, mnoštvo najvidenijih naših literarnih trudbenika iz svih 
hrvatskih zemalja. Koji ni jesu mogli osobno doći, pozdraviše vije¬ 
ćanje ili brzojavno ili pismeno izlažući svoje misli i nacrte. Sa¬ 
stanku. koji je otvorio preuzv. g. nadbiskup dr. Ante Bauer, predsje¬ 
dao je dr. Frane Bulić. Glavni referent dr. Fran Barac osvijetlio .ie 
ponajprije sa svih strana pitanje osnutka naučnog bogoslovskog 
društva, a zatim predložio za to društvo nacrt pravila. Nacrt je 
pravila primljen i podastrt vladi na odobrenje. Druga glavna točka 
vijećanja bila je pitanje o izlaženju »Bogoslovske Smotre« kao or¬ 
gana »Hrvatske Bogosl. Akademije« u smislu § 2. toč. a) predloženog 
nacrta pravila. 

Iza referata o historijatu, imućtvenim prilikama i budućim 
smjerovima »Bogosl. Smotre« zaključeno je, da se već početkom 
god. 1923. nastavi s njezinim izlaženjem. Time će ona stupiti u svoje 
XI. godište te kao i prije izlaziti 4 puta godimice u <6 tlo 7 araka 
po broju. Iza toga je konstituiran privremeni odbor »Hrv. bogosl. 
Akademije«, u koji su izabrani: predsjednik dr. Fran Bulić, I. pot¬ 
predsjednik dr. J. Jelenić, II. potpredsjednik dr. F. Herrnann, tajnik 
dr. J. Marić, blagajnik dr. S. Bakšič; odbornici: dr. F. Barac, dr. I, 
A. Ruspini, dr. S. Ritig, dr. Stj. Zimmermann, dr. A. Prešeren. O. 
P. Vlašić, dr. J. Kalaj, dr D. Mandić i dr. D. Knieuald. 

Odmah iza sastanka održao je »privremeni« upravni odbor 
prvu sjednicu, na kojoj su u redakciju odabrani: dr. F. Bulić, dr. F. 
Herrnann, dr. J. Marić i dr. S. Bakšić. 

Pravila »Hrv. Bogoslovske Akademije, kako ih je odobrila po¬ 
krajinska uprava za Hrvatsku i Slavoniju, odeljenje za unutarnje 
poslove pod br. 6.236. od 17. februara 1923. g. glase: 

I. Ime, sjedište i cilj. 

§ I. Društvo se zove »Hrvatska Bogoslovska Akademija« 
(HBA). Sjedište mu je u Zagrebu. Cilj: gajiti bogoslovsku znanost 
i sve pomoćne struke. 

§ 2. U tu će syrhu HBA: 

a) izdavati naučni časopis za bogoslovske i pomoćne struke; 

b) spremati naučne knjige sadržaja bogoslovskoga i pomoćnih 
struka, a naročito obrađivati pitanja, što se tiču naših krajeva; 

c) organizovati naučni rad u pojedinim vrstama bogoslovske 
znanosti; 

d) podupirati naučne pregaoce i brinuti se za uzgoj naučnoga 
podmlatka, naročito da uzmognu izobraziti se i u vanjskim sveuči¬ 
lištima, arhivima i knjižnicama; 

c) održavati pojedinačna javna bogoslovska predavanja i či¬ 
tave bogoslovske tečajeve; 

f) osnovati knjižnice stručnih knjiga, časopisa i naučnih po¬ 
magala. 

. II. Društveni imutak. 

§ 3. Društveni se imutak sabire u svrhe društva: 

a) redovnom članarinom: 

b) prihodom druš'venih izdavanja; 

c) darovima. 

III. Članovi. 

a) radilici, koji aktivno saraduju prema cilju društva (§2.). 
•Tko se ima smatrati članom »radnikom«, izriče odbor Akademije 
prema svome naročitom Poslovniku. 

b) počasni, koje imenuje glavna skupština radi zasluga 
za ciljeve ovoga društva (§§ 1., 2. i 3.); 

c) prinosnici, i to: 1. z a k 1 a da t e 1 j i, koji uplate u jedamput 
ili u četiri godišnja obroka 1000 Dinara; 2. osnivači, koji plaćaju 
godišnje ili u pet godišnjih obroka 250 Dinara; 3. p o d u p i r a t e 1 j i, 
koji plaćaju godišnjih 25 Dinara. 

IV. Prava i dužnosti članova. 

§ 5. Svi članovi (§ 4.) imadu pravo aktivno, a radnici i pasivno 
pravo glasa i govora na društvenim skupštinama. Društveni časo¬ 
pis i druge publikacije Akademije dobivaju uz popust, koji odredi 
odbor. 

Dužnost ie članova djelovati za cilj Akademije i brinuti se za 
sredstva, koja taj cilj promiču. 

V. Uprava Akademije. 

§ 6. Akademijom upravlja Odbor od najmanje dvanaest lica. 
To su predsjednik, dva potpredsjednika, tajnik, blagajnik, knjižničar 
i šest odbornika. Odbor bira redovna skupština na tri godine iz 
redova članova radnika. Jedna trećina Odbora i jedan član pred¬ 
sjedništva mora da se bira iz profesorskog zbora zagreb. kat. bo- 
gosl. fakulteta. Jednako bira redovna skupština i dvojicu revizora 
društvenoga imutka između svih svojih članova. Nastane li potreba, 
može Odbor ispražnjena mjesta popuniti opcijom između radnih 
članova. 0 tom će ona izvijestiti narednu redovnu skupštinu. 

• 

VI. Odbor Akademije. 

§ 7. Odbor može da prema potrebi organizira i naročite svoje 
sekcije, za koje može da optira' potrebne društvene članove. 0 tom 
će onda odbor izvijestiti redovnu narednu skupštinu. 

§ 8. Zadaća je Odbora, da upravlja Akademijom prema § 2. 
Odbor treba da se naročito brine oko naučnoga rada (rasuđivanje 
djela, redakcija i pravac) Akademije, njezinoga časopisa i svih druš¬ 
tvenih pothvata. 

§ 9. Odbor upravlja društvenim imutkom (§ 3.) i daje o tom 
račun redovnoj skupštini. 

§ 10. Zaključci Odbora su obvezatni, ako su pozvani svi čla¬ 
novi i ako ih je nazočna barem petorica. 

§ 11. Akademiju zastupa predsjednik ili potpredsjednik. Ovi i 
potpisuju za Akademiju prema predmetu uz tajnika i blagajnika ili 
knjižničara. 

§ 12. Odbor ima da izradi Poslovnik za unutarnju upravu 
Akademije. 

VII. Skupštine društva. " 

§ 13. Redovna skupština Akademije sastaje se svake godine. 
Treba je oglasiti mjesec dana unaprijed. Izvanredna se skupština 
saziva, ako tako zaključi Odbor Akademije ili ako to pismeno s 
obrazloženim dnevnim redom zahtijeva barem 25 članova Akade¬ 
mije. Glavna skupština sposobna je pravovaljano zaključivati, ako 
je prisutna jedna trećina članova, koji imadu pravo glasa. Ako ne 
dođe toliki broj članova, imade se sazvati ponovna skupština, koja 
je vlasna zaključivati bez obzira na broj prisutnih članova. 

§ 14. Na redovnoj skupštini izvješćuje Odbor o svomu djelo¬ 
vanju i traži apsolutorij. Određuju se prinosi članova prema novim 
prilikama. Rješavaju se predloži. 

§ 15. Pravila društva, izuzevši članarinu (§ 14.) može redovna 
skupština da mijenja samo onda, ako je ta točka bila oglašena u 
dnevnom redu za ovu skupštinu. Za raspust društva potrebno je 
da glasuju tri četvrtine nazočnih članova. 

VIII. Obranički sud. 

§ 16. Društvene prepirke rasuđuje obranički sud od petorice 
članova. Svaka stranka bira sebi po jednoga člana, a ovi biraju sebi 
sporazumno trećega za predsjednika. 

IX. Raspust Akademije. 

§ 17. Ako oblast raspusti Akademiju ili ako se ona razide po 
odluci skupštine (§ 15.): treba iz društvenih aktiva (§ 3.) isplatiti 
dugove, a ostatak zajedno sa arhivom eventualno i sa inventarom 
i knjižnicom predati zagrebačkom nadbiskupskom Ordinarijatu, da 
ga upotrijebi za bogoslovske naučne svrhe (§ 2.) i da se brine, kako 
bi se osnovalo novo društvo sa istim ciljem. 

Pokrajinska uprava za Hrvatsku i Slavoniju, odjeljenje za 
unutarnje poslove od 17. Februara 1923. br. 6236. 

* 

Time stupa »Bogoslovska Akademija« u život. Nadamo se, da 
će ona uistinu okupiti naše bogoslovske sile, da organizirane po- 
dadu snažniji dokaz, kako je hrvatski kler ne samo u prošlosti 
nego i u sadašnjosti jaki faktor u izgradnji kulture uopće, a napose 
u pridizanju i unapređenju bogoslovske znanosti. 

Djelovanje »Bogosl. Akademije« nije suženo samo na izda¬ 
vanje stručne revije nego ide za tim, da izdavanjem teoloških 
monografija, osnivanjem knjižnica i bogoslovskim predavanjima 
razvija i jača smisao i poznavanje teoloških disciplina. 

Kad je zadaća »Hrvatske Bogoslovske Akademije« ovako za¬ 
mašna i visoka, opravdane je nade, da će u redovima našega klera 
naći obilne pomoći. Ta je pomoć dakako u prvom redu moralna. 
Ali za jači napredak »Bog. Ak.« potrebna je što obilnija materi¬ 
jalna pomoć. Teške životne prilike ne smiju da priječe svećenika, 
da obiino podupire organizaciju, koja ic kat’egzohen njegova i ide 
za tim, da znanstvene temelje njegovog visokog zvanja jači i kri¬ 
jepi. Mislimo stoga', da ne će biti hrvat, svećenika, koji u Akade¬ 
miju ne bi pristupio kao član zakladatclj, osnivač ili podupiratelj. 






